《六旬初度自遣》
明代·李诩

花甲初周心尚童，少年侪伴忽称翁。壮图未遂金门献，清梦遥瞻紫阁重。

陋巷朱门俱属幻，黄芽白雪谩成空。细推贤达惟居易，一任洪钧鼓铸功。

作者简介：字原德，号戒庵，由郡庠游太学，绩学多闻，潜心理学，晚谢应举，卒于万历二十一年，享年八十八岁。有世德堂吟稿，名山大川记、心学摘要及戒庵漫笔等著作。